|  |  |
| --- | --- |
|  | Република Србија |
| Аутономна покрајина Војводина |
| ГРАД КИКИНДА |
| * 1. **ГРАДОНАЧЕЛНИК** |
| Број: V-115-2/2019 |
| Дана: 09.07.2019. године |
| **К И К И Н Д А** |

На основу члана 38. Закона о удружењима, („Сл. гласник РС“, број 51/2009 и 99/2011 – др. Закони и 44/2018 -др.закон), члана 5. Уредбе о средствима за подстицање програма или недостајућег дела средстава за финансирање програма од јавног интереса које реализују удружења, Одлуке о буџету града Кикинде за 2019. годину („Службени лист града Кикинде“, број: 33/18), члана 136. Статута града Кикинде, Градоначелник града Кикинде дана 09.07.2019. доноси

ЗАКЉУЧАК

о расписивању Конкурса за доделу бесповратних средстава удружењима грађана за подршку развоја женског иновативног предузетништва на територији града Кикинде за 2019. годину под називом ,,Младе жене будући потенцијал друштва“

О б р а з л о ж е њ е

Конкурс је расписан ради реализације јавног интереса, у области подршке развоја женског иновативног предузетништва. Циљ је подизање друштвене свести о важности афирмације женског иновативног предузетништва чиме се настоји побољшање положаја жена које живе у мањим срединама, жена које живе у развијенијим срединама те повезивање истих са женама оствареним у пословном смислу.

Средства за реализацију Конкурса обезбеђена су по Уговору о суфинансирању Програма подршке развоја и промоције женског иновативног предузетништва за 2019. годину у Републици Србији, број 401-01-00020/2019-01/3 од дана 28.06.2019. године, закљученим између Града Кикинде и Кабинета министра без портфеља задуженог за иновације и технолошки развој. Ова средства су опредељена у оквиру програма 1201-Развој културе и информисања, позиције 188.3 –Удружење грађана-конкурси.

ГРАДОНАЧЕЛНИК

Павле Марков